# Aron Pumnul

### A Wikipédiából, a szabad lexikonból.

Aron Pumnul (Kucsuláta, 1818. november 27. – Bukovina, Csernovic (jelenleg Ukrajna, Csernyivci terület), 1866. január 24.): román nyelvész.

## [szerkesztés] Élete

Parasztcsaládban született. Az elemi iskolát Székelyudvarhelyen, a gimnáziumot Balázsfalván és Kolozsváron végezte. Ezután Bécsben a Szent Barbara görög katolikus papi szemináriumba járt és közben Kant filozófiáját tanulmányozta. 1846-tól Balázsfalván a filozófia tanára. Munkatársa volt Cipariu Organulu Luminariei című folyóiratának. 1848 tavaszán ő fogalmazta a fölhívást az első balázsfalvi gyűlésre. A nagyszebeni Román Nemzeti Komité tagja. Bem seregének bevonulása után a magyar hatóságok elfogták. Halálra ítélték, de sikerült megszöknie és előbb Havasalföldre, majd Moldván keresztül Csernovicba menekült. Itt Eudoxiu Hurmuzaki segítségével előbb a Bucovina című folyóirat szerkesztője, majd a román gimnáziumban a román nyelv tanára lett. Tanította Mihai Eminescut.

## [szerkesztés] Munkássága

A bukovinai román nemzeti mozgalom felélesztője. Ő vezette be Bukovinában a latin betűs írást. Kezdetben a latinista iskola híve volt, később azonban az eszményi nyelvállapotot a parasztság által beszélt román nyelvben találta meg. Küzdött a neologizmusok bevezetése ellen. Az általa kialakított fonetikus helyesírásban a beszélt nyelvhez hű hangjelölést diakritikus jellekkel oldotta meg. 1860-ban a nagyszebeni kormánybizottságban Cipariu tiltakozása miatt sikertelenül próbálta meg Erdélyben is hivatalossá tenni rendszerét. Nézetei általános elutasításra találtak, csak Bukovinában alakult ki tanítványi köre.

## [szerkesztés] Művei

- Convorbire între un tată şi-ntre fiul lui asupra limbei şi literelor romîneşti. Cernăuţi, 1850.
- Lepturariu rumînesc. I-IV. Vieanna, 1862–65.
- Grammatik der rumänischen Sprache für Mittelschulen. Wien, 1864.

A lap eredeti címe "http://hu.wikipedia.org../../../a/r/o/Aron_Pumnul_daa9.html"

Kategória: Román nyelvészek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Français
- Română